# Autobusos de Lleida

Autobusos de Lleida és l'empresa encarregada de gestionar les línies urbanes d'autobusos a Lleida. La xarxa compta amb 10 línies regulars i arriba a tots els barris urbans i part de l'Horta, connectant-los amb el centre de la ciutat.
Les línies d'Autobusos de Lleida transportaren 7.303.580 passatgers l'any 2008.

## Història

L'actual empresa Autobusos de Lleida neix l'any 1985, quan l'ajuntament de la ciutat va anul·lar la concessió a Automóviles y Transportes, SA (ATSA) l'empresa privada que gestionava el servei des de 1943. L'empresa tornaria a ser privatitzada l'any 2002, quan l'ajuntament convocà un concurs públic que guanyà el grup vallesà Sarbus (actual Moventis). La Paeria es va reservar la capacitat de modificar el recorregut de les línies.
Sarbus va començar a gestionar el servei l'1 de juliol de 2002 i durant els anys següents va executar un pla de millora general de l'empresa adquirint nous autobusos, modificant el recorregut d'algunes línies, introduint un sistema de pagament amb targetes sense contacte recarregables i un sistema GPS que permet equipar algunes parades amb pantalles per conèixer la situació dels autobusos en temps real i un sistema de megafonia i panells visuals dins dels autobusos.
El 15 d'abril de 2013 s'inicia la gran reforma integral de les línies urbanes de la capital del Segrià, que suposà passar de les 20 línies existents a 10, així com la modificació d'una cinquantena de parades. L'1 de setembre del mateix any es modificava la nova xarxa amb la incorporació de la línia 11 (Centre Històric) i la línia 20 (Ronda), alhora que es modificava els recorreguts de les línies 2 i 3 fins l'Hospital Arnau de Vilanova.
El 2022 es va crear la línia 70 entre Llívia i la Bordeta, que posteriorment fou reduïda fins a Cappont. El 12 de gener de 2024 va ser el darrer dia de funcionament de la línia 11.

## Xarxa

Xarxa d'autobusos urbans de Lleida :
| Recorregut | Viatgers 2023 | Dies de circulació |
| Interior | 467.634 | Diari |
| Ronda - Hospitals | 586.538 | Diari |
| Exterior - Hospitals | 438.592 | Diari |
| Pardinyes - Mariola - Parc Científic | 494.957 | Diari |
| Cappont - Arnau de Vilanova (Per Pardinyes i Balàfia) | 508.614 | Diari |
| Mercat Bordeta - Arnau de Vilanova - Agrònoms - Tanatori | 918.584 | Diari |
| Costa Magraners - Av. Sant Pere/Secà | 1.772.988 | Diari |
| Balàfia - Clot - Centre | 221.403 | Dilluns a divendres feiners |
| Polígons | 47.804 | Dilluns a divendres feiners |
| Llívia - Caparrella | 221.914 | Dilluns a divendres feiners, excepte agost |
| Centre històric | 2.341 | Sense servei des del gener de 2024 |
| Ronda | 521.145 | Diari |
| Llívia - Cappont | 18.046 | Caps de setmana, festius i feiners d'agost |
| Bus Turístic | 9.555 | Segons temporada |

## Referències

* ↑ «290 persones es donen d'alta al servei de recàrrega per Internet de les targetes de bus». Web de l'Ajuntament de Lleida, 23-01-2009. [Consulta: 17 agost 2009].
* ↑ «Avui es decideix l'empresa adjudicatària de la gestió de l'Empresa Municipal d'Autobusos de Lleida.». COM Ràdio, 15-04-2002. [Consulta: 29 agost 2009].
* ↑ «Sarbus comença a gestionar el servei d'autobusos de Lleida». 3cat24.cat, 01-07-2002. [Consulta: 29 agost 2009].
* ↑ «Renovació de la flota d'autobusos de Lleida». Web de l'Ajuntament de Lleida, 22-03-2003. [Consulta: 17 agost 2009].
* ↑ «Millores en les línies d'autobús». Web de l'Ajuntament de Lleida, 06-04-2004. [Consulta: 17 agost 2009].
* ↑ «Noves targetes d'autobusos recarregables». Web de l'Ajuntament de Lleida, 13-02-2005. [Consulta: 17 agost 2009].
* ↑ «Unes pantalles a les parades informaran sobre els autobusos». Web de l'Ajuntament de Lleida, 17-04-2007. [Consulta: 17 agost 2009].
* ↑ «Notícies de la Paeria de Lleida.». Arxivat de l'original el 2016-03-03. [Consulta: 25 abril 2013].
* ↑ «Notícies de la Paeria de Lleida.». Arxivat de l'original el 2016-03-03. [Consulta: 25 abril 2013].
* ↑ «NUEVAS LINEAS EN LOS AUTOBUSES DE LLEIDA», 02-07-2015. [Consulta: 19 juliol 2024].
* ↑ «La nova línia d'autobusos de Lleida que funcionarà a partir d'aquest dissabte», 01-07-2022. [Consulta: 19 juliol 2024].
* 1 2 «Informe de la mobilitat de les ATM’s de Lleida, Girona i Tarragona». Generalitat de Catalunya. [Consulta: 19 juliol 2024].

## Enllaços externs

* Web oficial d'Autobusos de Lleida.
* Web dedicada als autobusos de Barcelona i Catalunya (castellà)